open-index/open-wikipedia-markdown huggingface dataset:
Paraprasis

Ang **paraprasis** o **paraphrase** (Ingles: *paraphrase*, Kastila: *paráfrasis*) ay ang muling paghahayag ng kahulugan ng isang teksto o talata na gumagamit ng ibang mga salita. Sa madaling sabi, ito ang pagpapakahulugan sa pamamagitan ng ibang pangungusap o ibang mga salita. Ang terminong ito ay hinango mula sa salitang Latin na *paraphrasis*, na nagmula naman sa Griyegong παράφρασις na nangangahulugang "karagdagang paraan ng paghahayag". Ang isang paraprasis ay tipikal na nagpapaliwanag o nagbibigay ng "liwanag" sa teksto ipinapahayag sa pamamagitan ng ibang pananalita. Halimbawa, ang pahayag na "Ang hudyat ay pula" ay maaaring iparaprasis bilang "Ang tren ay hindi pinapayagang dumaan dahil ang hudyat ay pula". Ang isang paraprasis ay karaniwang ipinakikilala ng isang *verbum dicendi​* — na isang ekspresyon ng paghahayag o pagpapahayag upang ihudyat ang transisyon o pagpapalit na papunta sa pagpaparaprasis. Halimbawa, "Ang hudyat ay pula ''kung kaya't'' ang tren ay hindi pinayagang magpatuloy sa pagdaan".

Kategorya:Retorika
Origenes

Si **Origenes** (; Wikang Griyego:  *Ōrigénēs*), o **Origen Adamantius** (184/185 &ndash; 253/254), ay isang skolar at teologong Kristiyano sa Alexandria, Ehipto at isa sa mga manunulat tungkol sa sinaunang simbahang Kristiyano. Noong mga ika-5 at ika-6 na siglo CE, ang kanyang ortodoksiya ay kinuwestiyon na malaking dahil sa kanyang paniniwala sa preeksistensiya at transmigrasyon ng mga kaluluwa at *apokatastasis*, o unibersal na pagkakasundo na mga ideyang tinalakay ng ng ilang mga manunulat na patristiko ngunit kalaunang itinakwil bilang isang heresiya. Ang Konseho ng Constantinople noong 453 CE ay nagtiwalag kay Origen pagkatapos ng kanyang kamatayan at ang Ikalawang Konseho ng Constantinople noong 553 CE ay nagdeklara sa *apokatastasis* bilang isang heresiya. Gayunpaman, ang ideyang ito ay nakatagpo ng ilang muling pagsasaalang-alang lalo na sa mga pangkat na Kristiyanong Restorasyonismo. Ang mga kasulatan ni Origen ay isinama sa pangkalahatang kalipunan ng sinaunang mga ama ng simbahan. Ang kanyang mga pananaw tungkol sa Trinidad na subordinasyonismo na ang Anak ng Diyos ay mababa sa Diyos Ama ay naging kontrobersiyal noong kontrobersiyang Ariano noong ika-4 na siglo CE bagaman ang pananaw na ito ay karaniwan sa mga ama ng simbahan ng panahong ante-niceno. Itinuro ni Origen na si Hesus ay isang "DEUTEROS THEOS" (*ikalawang Diyos*) , ang Anak ay "natatangi" mula sa Ama at ang Anak ay nang ibang substansiya sa Ama. Ang isang pangkat na nakikila bilang Origenista na matatag na naniniwala sa preeksistensiya ng mga kaluluwa at apokastasis ay idineklarang anathema noong ika-6 siglo CE.
## Mga sanggunian
Kategorya:Mga ama ng simbahan
Kategorya:Mga teologong Kristiyano
Kategorya:Mga sinaunang kontrobersiyang Kristiyano
Papa Leo X

Si **Papa Leon X** o **Papa Leo X** (11 Disyembre 1475 – 1 Disyembre 1521) na ipinanganak na '''Giovanni di Lorenzo de' Medici''' ang Papa ng Simbahang Katoliko Romano mula 1513 hanggang sa kanyang kamatayan noong 1521. Siya ang huling hindi-pari(isa lamang deakono) na nahalal na papang Romano Katoliko. Siya ay kilala sa pagkakaloob ng mga indulhensiya sa mga nag-ambag upang muling itayo ang Basilika ni San Pedro at ang kanyang paghamon sa 95 Theses ni Martin Luther. Siya ang ikalawang anak ni Lorenzo de' Medici na pinakasikat na pinuno ng Republikang Florentino at ni Clarice Orsini. Ang kanyang pinsang si Giulio di Giuliano de' Medici ay kalaunang humalili sa kanya bilang Papa Clemente VII (1523–34).
## Mga sanggunian
Leon 10
Ken Chan

Si **Ken Steven Chan**  (ipinanganak noong Enero 17, 1993 sa Shanghai, Tsina) ay isang Pilipinong Intsik na aktor, modelo at host. Bahagi siya ng Walang Tulugan with the Master Showman kasama sina Jake Vargas, Hiro Peralta (Yusei Fudo & K'), Jak Roberto (Jack Atlas), Prince Villanueva (Leo), at Crow Hogan sa kanyang sarili. Nakilala siya sa kanyang gampanin bilang Joey Vergara, Jr. at Destiny Rose Flores-Antonioni sa seryeng pantelebisyon na *Destiny Rose*. Noong 2017, muling naranasan niya ang tugatog sa kanyang karera nang bumida siya sa *Meant To Be* kasama ang kanyang kapares na si Barbie Forteza, kasama sina Jak Roberto, Ivan Dorschner, at Addy Raj.

## Talababa
## Mga sanggunian
Kategorya:Mga artista mula sa Pilipinas
Xian Lim

Si **Alexander Xian Cruz Lim Uy** na lalong kilala bilang **Xian Lim** (ipinanganak 12 Hulyo 1989) ay isang modelo, magtatanghal, at mang-aawit sa Pilipinas.

## Mga Palabas
### Telebisyon
### Pelikula
## Diskograpiya
### Studio Album
### Singles
## Mga Gawad at Pagpili
Ito ang talaan ng mga gawad at pagpiling natanggap ni Xian Lim.

## Mga sanggunian
## Mga panlabas na kawing
*www.xianlim.net 
*

Kategorya:Ipinanganak noong 1989
Kategorya:Mga Pilipino
Kategorya:Mga Amerikano
Kategorya:Mga Pilipinong liping-Intsik
Kategorya:Mga artista mula sa Pilipinas
Kategorya:Mga mang-aawit mula sa Pilipinas
Kategorya:Mga mang-aawit mula sa Estados Unidos
Kategorya:Mga lalaking modelo sa Pilipinas
Emiliano Zapata

Si **Emiliano Zapata Salazar** (; 8 Agosto 1879&nbsp;– 10 Abril 1919) ay isang pangunahing pigura sa Rebolusyong Mehikano, na nagsimula noong 1910, at unang nakatuon laban sa pangulong si Porfirio Díaz. Binuo at pinamunuan ni Zapata ang isang mahalagang puwersang panghimagsikan na nakikilala bilang Hukbong Pampalaya ng Katimugan, noong panahon ng Himagsikang Mehikano. Ang mga tagasunod ni Zapata ay nakikilala bilang mga *Zapatista*. Isa siyang pigura mula sa panahon ng Rebolusyong Mehikano na pinamimitaganan pa rin hanggang sa kasalukuyan.

## Mga sanggunian
Kategorya:Ipinanganak noong 1879
Kategorya:Namatay noong 1919
Kategorya:Mga tao mula sa Ciudad Ayala, Morelos
Kategorya:Mga tao mula sa Mehiko noong ika-19 daantaon
Kategorya:Mga pinaslang na mga politikong Mehikano
Kategorya:Mga namatay dahil sa pagbaril sa Mehiko
Kategorya:Mga heneral mula sa Mehiko
Kategorya:Mga taong itinuturing na deidad
Kategorya:Mga rebelde mula sa Mehiko
Kategorya:Mga taong Nahua
Kategorya:Mga tao ng Rebolusyong Mehikano
Kategorya:Mga Zapatista
Émile Zola

Si **Émile François Zola** () (2 Abril 1840 – 29 Setyembre 1902) ay isang pangunahing manunulat ng Pransiya at ang pinaka mahalagang manunulat na naturalista. Bukod sa pagiging pinaka mahalagang huwaran sa pampanitikang paaralan ng naturalismo, si Zola ay isa ring mahalagang tagapag-ambag sa kaunlaran ng naturalismong pangteatro. Isa siyang pangunahing pigura sa liberalisasyong pampolitika ng Pransiya, at gayon din sa eksonerasyon o pagpapalaya kay Alfred Dreyfus, isang opisyal ng hukbong-katihan na nakatanggap ng maling pagbibintang at nahatulan ng hukuman na mabilanggo, na ipinahayag sa kilalang ulo ng balita na pampahayagan na ''J'Accuse*.

## Mga akda ni Émile Zola 
* *Contes á Ninon*, (1864)
* *La Confession de Claude* (1865)
* *Thérèse Raquin* (1867)
* *Madeleine Férat* (1868)
* *Le Roman Experimental* (1880)
* *Les Rougon-Macquart*
** *La Fortune des Rougon* (1871)
** *La Curée* (1871–72)
** *Le Ventre de Paris* (1873)
** *La Conquête de Plassans* (1874)
** *La Faute de l'Abbé Mouret* (1875)
** *Son Excellence Eugène Rougon* (1876)
** *L'Assommoir* (1877)
** *Une Page d'amour* (1878)
** *Nana* (1880)
** *Pot-Bouille* (1882)
** *Au Bonheur des Dames* (1883)
** *La Joie de vivre* (1884)
** *Germinal* (1885)
** *L'Œuvre* (1886)
** *La Terre* (1887)
** *Le Rêve* (1888)
** *La Bête humaine* (1890)
** *L'Argent* (1891)
** *La Débâcle* (1892)
** *Le Docteur Pascal* (1893)
* *Les Trois Villes*
** *Lourdes* (1894)
** *Rome* (1896)
** *Paris* (1898)
* *Les Quatre Evangiles*
** *Fécondité* (1899)
** *Travail* (1901)
** *Vérité* (1903, published posthumously)
** *Justice'' (unfinished)

## Mga sanggunian 
## Mga kawing na panlabas 
*  Mga akda ni Émile Zola na nasa bersiyong napakikinggan  

Kategorya:Mga mamamahayag mula sa Pransiya
Kategorya:Mga nobelista mula sa Pransiya
Kategorya:Mga mandudula mula sa Pransiya
Kategorya:Mga naturalistang Pranses
Yoruba

Ang **mga taong Yoruba** ('''' sa ortograpiyang Yoruba) ay isang pangkat etniko sa Kanlurang Aprika. Ang mga Yoruba ay binubuo ng halos 40 milyong mga tao sa kabuoan, na pangunahing matatagpuan sa Nigeria, kung saan binubuo nila ang humigit-kumulang sa 21% ng populasyon nito o humigit-kumulang sa 35 mga milyon noong 2012, na nakagawa sa kanila bilang isa sa pinakamalaking mga pangkat etniko sa Aprikang Sub-Saharano (sa piling ng mga Akan, ng mga Hausa-Fulani at ng mga Igbo). Ang karamihan sa mga Yoruba ay nagsasalita ng wikang Yoruba  ().

Ang tribong Yoruba ay nakikisalo sa mga hangganan ng mga Borgu (na tinatawag ding mga "Baruba" o mga "Borgawa") sa hilagang-kanluran; ng mga Nupe (na tinatawag ng mga Yoruba bilang mga "Tapa") at mga Ebira sa hilaga; at ng mga Edo, ng mga Esan, at ng mga Afemai sa timog-silangan. Ang mga Igala at iba pang kaugnay na mga pangkat ay matatagpuan sa hilagang-silangan, at ang mga Egun, mga Fon, at iba pa na nasa timog-kanluran. Ang mga Itsekiri na naninirahan sa hilagang-kanluran ng delta ng Niger ay malapit na may kaugnayan sa mga Yoruba subalit nagpapanatili ng isang namumukod na katauhang pangkultura. Habang ang karamihan sa mga Yoruba ay naninirahan sa kanlurang Nigeria, marami ring mga katutubong pamayanang Yoruba sa Republika ng Benin. Ang maihahambing na dami ng mga pamayanan na dulot ng diyasporang Yoruba ay matatagpuan sa Estados Unidos at sa Nagkakaisang Kaharian.

## Mga sanggunian
Kategorya:Mga pangkat etniko sa Aprika
Kategorya:Mga pangkat etniko sa Nigeria
Kategorya:Mga pangkat etniko sa Benin
Kategorya:Mga pangkat etniko sa Togo
Kalibre 20 mm

, at isang patpat ng RAM.]]

Ang **kalibre 20&nbsp;mm** ay isang espisipikong laki ng isang amunisiyon ng kanyon o awtokanyon.

Mayroong ibang sandata (bukod pa sa mga maikling baril at malalaking ripleng baril na ginagamit sa pangangaso) na nagawa na maaaring bumaril sa prohektong/landas na may pagitan na .50 kalibre (, na malapit sa kalibre 13 mm) hanggang sa kalibre 20&nbsp;mm, kahit na ang kalibre 14.5 mm ay ginagmit ng ilang Sobyet na tagabaril tulad na lamang ng KPV at mga ripleng pangtangke tulad na lamang ng PTRS, PTRD, and NTW-20.

## Talababa
## Mga kawing panlabas
*FAS: 20 mm Cannon Ammunition 
*ATK produced 20, 25 & 30 mm caliber ammunition
*Rapid Fire: 20 mm Cartridge Data Table 
*Rapid Fire: 20 mm Antitank Rifle Cartridges image 
*Rapid Fire: 20 mm Autocannon Cartridges WWII Unang larawan 
*Rapid Fire: 20 mm Autocannon Cartridges WWII Ikalawang larawan 
*Rapid Fire: 20 mm Autocannon Cartridges Post-WWII image 

Kategorya:Munisyon
2 cm KwK 30

Ang **2&nbsp;cm KwK 30 L/55** *(2&nbsp;cm Kampfwagenkanone 30 L/55)* ay isang Aleman na kalibre 20 mm na ginamit bilang pangunahing sandata ng mga magagaang na tangke na SdKfz.121 Panzerkampfwagen II ng mga Aleman. Ginamit ito sa mga sasakyan na nakilahok sa Digmaang Sibil sa Espanya, at sa Ikalawang Digmaang Pandaigdig.

Kategorya:Pampaigkas noong Ikalawang Digmaang Pandaigdig
Kategorya:Mga baril ng mga Aleman na tangke
Kategorya:Mga baril ng mga Aleman noong Ikalawang Digmaang Pandaigdig
Kategorya:Pampaigkas na 20 mm
Kategorya:Pampaigkas noong Digmaang Sibil sa Espanya
Balatinaw

Ang **balatinaw** (pagbikas: ba•la•ti•náw) ay isang uri ng katutubong bigas ng mga taga-Mountain Province sa Pilipinas. Ito rin isang uri ng kaning-malagkit at mamula-mula ang kulay. Tinuturing na higit ang sustansiya ng balatinaw kaysa sa ordinaryong puting kanin dahil organiko itong itinatanim. Ayon sa agrikultor ng bayan ng Tadian sa nasabing lalawigan na si Grail Galaus, higit na mataas ang presyo ng balatinaw kung ihahambing sa ordinaryong puting kanin dahil ilang oras itong binabayo ng mano-mano.

Ang balatinaw ay ginagawang alak ng mga Bontoc na kung tawagin ay tapuy at ang natitirang sapal naman ng tapuy na siyang binurong balatinaw ay tinatawag na lepeg. 

## Mga sanggunian
Kategorya:Bigas
Kategorya:Kanin
3.7 cm KwK 36

Ang **3.7 cm KwK 36 L/45** *(3.7 cm Kampfwagenkanone 36 L/45)* ay isang Aleman na kanyong 3.7 cm na ginagamit bilang pangunahing sandata ng mga katamtamang tanke na SdKfz.141 Panzerkampfwagen III ng mga Aleman. Ginagamit ito ng mga sasakyan na nakilahok sa Ikalawang Digmaang Pandaigdig.

Kategorya:Pampaigkas noong Ikalawang Digmaang Pandaigdig
Kategorya:Mga baril ng mga Aleman na tangke
Kategorya:Mga baril ng mga Aleman noong Ikalawang Digmaang Pandaigdig
Kategorya:Pampaigkas na 37 mm
Obserbatoryong Yerkes

thumb|300px|Ang Obserbatoryong Yerkes, na nakunan ng litrato noong Oktubre 2009.
Ang **Obserbatoryong Yerkes** (Ingles: *Yerkes Observatory*) ay isang obserbatoryong pang-astronomiya na pinangangasiwaan ng Unibersidad ng Chicago sa Williams Bay, Wisconsin sa Estados Unidos. Ang obserbatoryong ito, na tumatawag sa sarili nito bilang "ang lugar ng kapanganakan ng makabagong astropisika," ay itinatag noong 1897 ni George Ellery Hale at tinustusan ng salapi ni Charles T. Yerkes. Isa itong representasyon ng isang pagbabago sa pag-iisip hinggil sa mga obserbatoryo, magmula sa kanilang pagiging nagbabahay lamang ng mga teleskopyo at mga tagapagmasid papuntas sa modernong diwa ng kasangkapang pang-obserbasyon na sinamahan ng puwang na panglaboratoryo para sa pisika at kimika.

Nasa Obserbatoryo ang pinakamalaking teleskopyong humihiwid (teleskopyong repraktoryo) na matagumpay na ginamit para sa astronomiya at mayroong isang kalipunan ng mahigit sa 150,000 mga putol ng mga larawan (mga potograpikong "plato"). , ang direktor ng obserbatoryo ay si Dr. Doyle "Al" Harper.

## Mga teleskopyo
Ang Obserbatoryong Yerkes ay pinakatanyag dahil sa teleskopyong repraktoryo nito na mayroong sukat na 102&nbsp;mga sentimetro (40&nbsp;mga pulgada) na binuo ng dalubhasang optisyanong si Alvan Clark. Ito ang pinakamalaking teleskopyong repraktoryo na ginamit para sa pananaliksik na pang-agham (isang mas malaking repraktor na pangdemonstrasyon o panghiwid na pampamalas, na tinawag na Ang Kahanga-hangang Teleskopyong Pang-eksibisyon sa Paris noong 1900, ay itinanghal sa Pandaigdigang Eksibisyon sa Paris noong 1900). Ang teleskopyong mas sukat na 40 mga pulgada ay itinanghal noong 1893 sa Eksposisyong Kolumbiyano ng Mundo sa Chicago, Estados Unidos bago italaga sa loob ng Obserbatoryong Yerkes.

Bilang dagdag sa repraktor ng Obserbatoryong Yerkes, ang obserbatoryong ito ay nagbabahay din ng mga teleskopyong replektoryo (teleskopyong nagpapaaninag o nagpapasalamin; nagbabalik ng liwanag) na mayroong mga sukat na 102&nbsp;mga sentimetro (40&nbsp;mga pulagada, na tinutukoy bilang "41&nbsp;mga pulgada" upang maiwasan ang kalituhan) at 61&nbsp;mga sentimetro (24&nbsp;mga pulgada). Ginagamit ang ilang mas maliliit na mga teleskopyo para sa mga layunin ng pagpapaabot o pagbibigay ng edukasyon.

## Mga sanggunian
Kategorya:Mga obserbatoryong pang-astronomiya sa Wisconsin
Kategorya:Pamantasan ng Chicago
Kategorya:Mga gusali at estruktura sa Walworth County, Wisconsin
CrAO

Ang **CrAO** ay maaaring tumukoy sa:

*1725 CrAO, isang planetang hindi pangunahin
*Daglat para sa pangalang nasa wikang Ingles ng Obserbatoryong Pang-astropisika ng Crimea
Telepatiya

Ang **telepatiya** (Ingles: *telepathy*, na mula sa Sinaunang Griyegong τηλε, *tele* na may kahulugang "malayo" at πάθη, *pathe* o *patheia* na nangangahulugang "pakiramdam, persepsiyon, pasyon, apliksyon, karanasan")  ang pinagpapalagay na pagpasa ng impormasyon mula sa isang tao sa isa pa nang hindi gumagamit ng anumang mga alam nating channel na pang-pandama o interaksiyong pisikal. Ang terminong ito ay inimbento noong 1882 ng klasikong skolar na si Frederic W. H. Myers, na tagapagtatag ng Society for Psychical Research, at nanatiling mas sikat sa halip na sa mas maagang ekspresyong *thought-transference*. 

Ayon sa kasunduang siyentipiko, ang telepatiya ay hindi isang tunay na phenomenon. Maraming mga pag-aaral na naghahangad na madetekta, maunawaan at magamit ang telepatiya ay isinagawa ngunit ayon sa nananaig na mga pananaw ng mga siyentipiko, ang telepatiya ay nagkukulang sa magagayang mga resulta mula sa mahusay na nakontrol na mga eksperimento.  

Ang telepatiya ay isang karaniwang tema sa modernong piksiyon at piksiyong pang-agham na ang maraming mga superbayani o superkontrabida ay may mga kakayahang telepatiko.

## Mga sanggunian
Kategorya:Parasikolohiya
Guillermo IV ng Nagkakaisang Kaharian

Si **Guillermo  IV** (ipinanganak bilang **William Henry**; 21 Agosto 1765 – 20 Hunyo 1837; na nakikilala sa Ingles bilang *William IV of the United Kingdom*, at sa Kastila bilang *Guillermo IV del Reino Unido*) ay naging Hari ng Nagkakaisang Kaharian ng Dakilang Britanya at Irlanda at ng Hanover mula 26 Hunyo 1830 hanggang sa kaniyang kamatayan. Si William, na pangatlong anak na lalaki ni George III ng Nagkakaisang Kaharian at mas nakababatang kapatid at kapalit ni George IV ay ang huling tao na naghari kapwa sa Nagkakaisang Kaharian at sa Hanover. Ang kaniyang pamangking babae na si Victoria ay namuno lamang bilang reyna ng Nagkakaisang Kaharian, ngunit hindi kasama ang Hanover. Namuhay siya nang 20 mga taon sa piling ni Sophia Jordan. Nagkaroon sila ng sampung mga anak.

Kategorya:Ipinanganak noong 1765
Kategorya:Namatay noong 1837
Kategorya:Mga hari ng Inglatera
Guillermo I ng Alemanya

Si **Guillermo  I**, na nakikilala rin bilang **Wilhelm I** at **William I** (buong pangalan: , 22 Marso 1797 – 9 Marso 1888), ng Kabahayan ng Hohenzollern ay naging hari ng Prusya (2 Enero 1861 – 9 Marso 1888) at ang naging unang Emperador ng Alemanya (18 Enero 1871 – 9 Marso 1888). Sa ilalim ng pamumuno ni William I at ng kaniyang kansilyer na si Otto von Bismarck, ang Prusya (Prussia) ay nakatamo ng unipikasyon ng Alemanya at ng paglulunsad ng Imperyong Aleman.

## Mga sanggunian
## Mga panlabas na link
*Archontology.org – William I
*Webpage of the House of Hohenzollern 
*

Kategorya:Mga Aleman
Kategorya:Emperador ng Alemanya
Cakka Nuraga

Si **Cakka Nuraga**, ay isang batang musikero mula sa Indonesia (Ipinanganak sa Bintaro Indonesia ).Siya ay sikat dahil sa isang ipakita ang talento kids pinangalanang *Idola Cilik*. Dati, ang Cakka ay nagsimula ang kanyang karera sa pamamagitan ng pag-awit ng kumililing Pepsodent na nagtrabaho sa Eross Candra. Siya nagbigay ng isang Duo album sa The Finest Tree na inilunsad noong Disyembre 2012.

## Biyograpiya
Cakka ay ipinanganak sa Bintaro Indonesia sa 18 Agustus 1998.Siya ay isang bata mula Tunggul Dhewanto Nuraga at Idha Soebadri.Siya ang anak bilang dalawang, pagkatapos ng kanyang kapatid na lalaki sa Elang Nuraga. Cakka sikat pagkatapos talento ng mga bata sa palabas na may pangalang Idola Cilik.Kahit, dapat siya huminto sa kanyang hakbang sa Big 6.  Siya ng maraming mga tagahanga higit pa kaysa sa iba pang mga finalist.Pagkatapos nito, Cakka Pinagbibidahan ni telebisyon serye at marami higit pa sa mga pagsusulit. Mahabang panahon transision, Cakka bumalik muli sa kanyang Duo band na tinatawag na "The Finest Tree Tree" sa kanyang kapatid. Ngayon, Cakka ay isang mini album.

## karera musika
### Ang album at singles
* *Pepsodent Nightbrushing Campaign - Jingle*
* Compilation album*Gapai Mimpimu* (All Finalists Idola Cilik 2)
* Single *Bersatulah Indonesia* (Indonesian Idol, Idola Cilik, Petra Sihombing)
* Single *Cinta Allah, Cinta Sejati* (Rini “Idol”, Ray & Cakka “Icil”, Max 5, The Velocity, 5 Bidadari, Wulansari, Novi, Wulan dan Nurdin “KDI”)
* Free Single *Bertahanlah* (Special to merapi eruption on Yogyakarta)
* Movie soundtrack Cinta Tapi Beda *Melebur Beda* (The Finest Tree)
* Album *The Finest Tree*

## Telebisyon Serye
*Sinetron Dewi* Bilang maliit André 

## Paanunsiyo
* Filler Dettol 

## Panlabas na Link
*  — Opisiyal
*  — Personal
* Cakka Nuraga on Facebook
* Cakka Nuraga on Youtube
* Cakka Nuraga on Reverbnation
* Cakka Nuraga on SoundCloud

Kategorya:Mga mang-aawit mula sa Indonesia
Serapis

[thumb|Ulo ni Serapis na nakasuot ng isang [modius (headdress)|modius (panahong Romano na Helenistikong terracotta, Staatliches Museum Ägyptischer Kunst, Munich)]]
Si **Serapis** (Σέραπις, Attic/Griyegong Ioniano) o **Sarapis** (Σάραπις, Griyegong Doriano) ay isang Greko-Ehipsiyong diyos. Si Serapis ay nilikha noong ika-3 siglo BCE sa mga kautusan ni Ptolomeo I ng Ehipto bilang paraan ng pag-iisa ng mga Griyego at Ehipsiyo sa kanyang sakop. Ang diyos ay ipinapakitang Griyego sa hitsura ngunit may mga pagpapalamuti na Ehipsiyo at sinamahan ng mga ikonograpiya mula sa maraming mga dakilang kulto na nagpapakita ng parehong kasaganaan at resureksiyon o muling pagkabuhay. Ang kanyang cultus ay kumalat bilang sinadyang patakaran ng mga haring Ptolemaiko  na nagtayo rin ng mga dakilang Serapeum sa Alexandria. Si Serapis ay patuloy na malaking sumikat sa panahong Romano na kadalasang pumapalit kay Osiris bilang konsorte ni Isis sa mga templong hindi Ehipsiyo. Ang pagwasak ng Serapeum ng magulong mga tao na pinamunuan ni Patriarka Papa Theopilius ng Alexandria noong 389 CE ang isa sa mahalagang mga pangyayari sa pagbagsak ng sinaunang paganismo. Ang kulto ay tumigil sa pag-iral sa pagbuwag ng paganismo noong 391 CE.  
Kategorya:Mga diyos ng Sinaunang Ehipto
Kategorya:Mga diyos ng mundong ilalim
Papa Teofilo ng Alehandriya

Si **Theophilus ng Alexandria** (namatay noong 412 CE)  ang Papa ng Koptikong Ortodoksong Simbahan ng Alexandria mula 385 CE hanggang 412 CE. Siya ay itinuturing na santo sa Koptikong Ortodoksong Simbahan ng Alexandria. Siya ang Koptikong Papa sa panahon ng alitan sa pagitan ng mga bagong nanaig na mga Kristiyano at pagkakatatag ng paganismo sa Alexandria na ang bawat isa ay sinusuportahan ng isang segmento ng populasyon ng Alexandria. Inilarawan siya ni Edward Gibbon bilang "*...ang matagal na panahong kaaway ng kapayapaan at birtud, isang matapang, masamang tao na ang mga kamay ay magkahaliling nadumihan ng ginto at dugo."*

## Mga sanggunian
Kategorya:Namatay noong 412
Kategorya:Mga Papa ng Simbahang Koptikong Ortodokso ng Alehandriya
Lepeg

Ang **lepeg** /le·peg/ ay isang uri ng pagkain ng mga taga-Mountain Province sa Pilipinas na mula sa bigas na balatinaw. Ang lepeg ang siyang sapal ng tapuy — isang katutubong alak ng mga Bontoc. Isa itong maalingasaw na pagkain dahil sa ito ay binuburo nang mahigit sa 20 araw. 

## Mga sanggunian
Kategorya:Lutuing Pilipino
Heitor Villa-Lobos

thumb|right|Si Heitor Villa-Lobos, *circa* 1922.

Si **Heitor Villa-Lobos** (ipinanganak noong 5 Marso 1887; namatay noong 17 Nobyembre 1959) ay isang kompositor na Brasilyano. Kinikilala siya bilang pinaka mahalagang kompositor noong ika-20 daantaon ng musikang klasikal mula sa Timog Amerika. Nagsulat siya ng isang napakalaking dami ng musika, kabilang na ang mga akda para sa orkestra, pangtsamber, instrumental at pangtinig. Ang kaniyang musika ay naimpluwensiyahan kapwa ng mga tugtuging-bayan ng Brazil at ng musikang klasikal mula sa Europa. Natatanging mahalaga para sa kaniya ang musika ni Johann Sebastian Bach, at lumikha siya ng ilang mga piyesa ng musika na tinawag niyang *Bachianas brasileiras* na ang ibig niyang sabihin ay "tugtuging Brasilenyo na nasa estilo ni Bach".

Kategorya:Ipinanganak noong 1887
Kategorya:Namatay noong 1959
Kategorya:Mga kompositor noong ika-20 daantaon
Pancho Villa

Si **José Doroteo Arango Arámbula** (5 Hunyo 1878 – 20 Hulyo 1923), na mas nakikilala sa palayaw niyang **Pancho Villa** o **Francisco Villa**, ay isang Mehikanong pinuno ng Rebolusyong Mehikano na tagapagtangkilik ng mga mahihirap, at nagnais ng repormang agraryo. Bagaman isa siyang mamamatay, mandarambong, at isang pinuno ng panghihimagsik, maraming mga tao ang umaalala sa kaniya bilang isang bayani ng bayan. Siya ang namuno sa mga panghihimagsik laban kina Venustiano Carranza, pinuno ng Rebolusyong Mehikano at Victoriano Huerta, na noon ay Pangulo ng Mehiko. Si Francisco "Pancho" Villa rin ang may pananagutan para sa isang pagsalakay na naganap sa Columbus, New Mexico, Estados Unidos noong 1916, na unang paglusob sa lupain ng Estados Unidos magmula noong 1812. Tinugis si Villa ng mga sundalo ng Estados Unidos, ngunit natililisan (naiwasan) niya si Heneral John J. Pershing.

## Mga sanggunian
Kategorya:Mga Mehikano
Kategorya:Ipinanganak noong 1878
Kategorya:Namatay noong 1923
Kategorya:Mga tulisan
Kategorya:Mga rebelde mula sa Mehiko
Louis Vauxcelles

, 1909]]
Si **Louis Vauxcelles** (1 Enero 1870, Paris&nbsp;&ndash;&#32;1943, Paris) ay isang maipluwensiyang Pranses na manunuri ng sining. Siya ang kinikilala bilang tagapag-imbento ng mga katagang *Fauvismo* (1905), at *Kubismo* (1908).

## Fauvismo
Si Vauxcelles ang lumikha ng pariralang 'les fauves' (na isinasalinwika bilang 'mababangis na mga hayop') na panglarawan sa isang kapangkatan ng mga mamimintura na may kaugnayan kay Henri Matisse. Dahil sa ang kanilang mga ipininta ay nalantad sa mismong silid na kinaroroonan ng isang lilok na klasikal, ipinahayag niya ang kaniyang pagsusuri at hindi pagkagusto sa kanilang mga akda sa pamamagitan ng paglalarawan sa eskultura bilang "isang Donatello na nasa piling ng mga mababangis na hayop" ("Donatello parmi les fauves").

Una niyang ginamit ang katagang *kubismo* o *bizarre cubiques* noong 1908 pagkaraang makita ang isang larawan ni Georges Braque. Palait niyang inilarawan ito bilang 'puno ng maliliit na mga tangkalag' (ang tangkalag ay kubo, at pagkalipas nito ang kataga ay madaling ginamit nang malawakan bagaman sa una ay hindi ito ginamit ng dalawang mga manlilikha ng bagong estilo (ang kubismo) na sina Braque at Pablo Picasso.

Noong 1911, pinasimulan niya ang hindi gaanong nakikilalang katagang *Tubismo* para sa paglalarawan ng estilo ni Fernand Léger.

## Mga sanggunian
## Talaaklatan
*Néret, Gilles (1993). *F. Léger*. New York: BDD Illustrated Books. ISBN 0-7924-5848-6

Kategorya:Mga manunuri ng sining mula sa Pransiya
Piye

Si **Piye** (minsang tinransliterang **Piankhi**; namatay noong 721 BCE) ang haring Kush at tagapagtatag ng Ikadalawampu't limang Dinastiya ng Ehipto na namuno sa Ehipto mula 753/752 BCE hanggang c.722 BCE ayon sa pinakakamakailang pagsasaliksik na akademiko nina Rolf Krauss and David Warburton.  Siya ay namuno mula sa siyudad ng  Napata na matatagpuan sa malalim na Nubia sa modernong Sudan. Ang kanyang predesesor bilang hari ng Kush ay si Kashta na halos tiyak na nagsanay ng isang malakas na digri ng impluwensiya sa Thebes bago ang pagluklok sa trono ni Piye dahil nagawa ni Kashta ang kanyang anak na babaeng si Amenirdis&nbsp;I na ampunin bilang babaeng tagapagmana sa naglilingkod na Asawa ng Diyos ni Amun na si Shepenupet&nbsp;I bago ang pagwawakas ng kanyang paghahari.
## Mga sanggunian
Kategorya:Ikadalawampu't limang dinastiya ng Ehipto
Don Walsh

Si **Don Walsh** (2 Nobyembre 1931 &mdash; 12 Nobyembre 2023) ay isang Amerikanong osyanograpo at manggagalugad. Noong Enero 23, 1960, na kapiling si Jacques Piccard, naabot niya ang pinakamalalim na dako sa lahat ng mga karagatan ng buong mundo, ang kailaliman ng Trintsera ng Mariana (Lumbak ng Mariana). Nagtagal sila ng 20 mga minuto sa ilalim, ngunit hindi nila nagawang makakita ng anumang bagay dahil sa nagambalang putik ng sasakyang *bathyscape*. Naiulat na si Don Walsh ay nasa pangkat na nangasiwa sa paglalakbay ni Cameron. Ang naitalang lalim ay .

## Mga sanggunian
Kategorya:Mga oseanograpo
Kategorya:Mga eksplorador
Kategorya:Mga Amerikano
Vostok 6

Ang **Vostok 6** (Ruso: **Восток-6**) ay ang pangalan ng isang sasakyang pangkalawakan na sinasakyan ng tao. Ito ang huling programang nilunanan ng tao na para sa programang Vostok (sa Ruso ang Vostok ay nangangahulugang "Silangan").

## Mga tauhan
*Piloto - ang kosmonotang si Valentina Vladimirovna Tereshkova, ang unang babae na nakarating sa kalawakan.
*Tauhan kakatig (*backup crew*): Irina Baiánovna Solovieva.
*Tauhang pangsuporta (*support crew*): Valentina Leonidovna Ponomariova.

Kategorya:Programang Vostok
Kategorya:Mga misyong pangkalawakan na mayroong nakasakay na tao
Nadezhda von Meck

Si **Nadezhda Filaretovna von Meck** () ( - ) ay isang mayamang negosyanteng Rusa. Inaalala siya sa ngayon dahil sa kaniyang pambihirang kaugnayan kay Pyotr Ilyich Tchaikovsky na isang tanyag na kumpositor. Sa loob ng maraming mga taon, binayaran ni von Meck si Tchaikovsky ng maraming salapi bawat buwan upang makapagsulat ang kumpositor ng musika. Nagsulatan ang dalawa ng makabagbag-pusong mga liham, subalit hindi kailanman talagang nagtagpo ang isa't isa. Nagbigay din si von Meck ng suportang pampananalapi sa iba pang mga tao na nasa larangan ng sining at ng musika, natatangi na ang mga kumpositor na sina Nikolai Rubinstein at Claude Debussy.

Kategorya:Mga negosyante mula sa Rusya
Kategorya:Mga Ruso
Shebitku

Si **Shebitku** o **Shabatka** ay ang ikatlong paraon ng Ikadalawampu't limang Dinastiya ng Ehipto na namuno mula 707/706 BCE -690 BCE ayon sa pinakakamakailang pagsasaliksik na akademiko ni Dan'el Kahn ng inskripsiyongTang-i Var. Siya ang pamangkin at kahalili ni paraon Shabaka. Siya ay anak ni Piye na tagapagtatag ng ika-25 dinastiya. Ang prenomen ni Shebitku na Djedkare ay nangangahulugang "Tumatagal ang Kaluluwa ni Re". 
## Pamumuno
Sa panahon ng paghahari ni Shebitku ay may simulang patakaran ng konsilyasyon sa Asirya na nagmamarka ng pormal na ekstradisyon kay Iamanni pabalik sa mga kamay ni Sargon II. Gayunpaman, pagkatapos ng kamatayan ni Sargon II, si Shebitku ay kumuha ng isang ibang patakaran na aktibong sumasalungat sa anumang pagpapalawig na Asiryo sa Canaan sa ilalim ng anak na lalake at kahalili ni Sargon na si Sennacherib. Ang isang stela mula sa Kawa ay nagsasalaysay na hiniling ni Shebitku ang kanyang mga kapatid na lalake kabilang si Taharqa na maglakbay pahilaga sa Thebes mula sa Nubia. Ang hukbong Nubian ay naglakbay kasama ni Taharqa na ipinagpapalagay na upang labanan ang mga Asiryo sa labanan sa Eltekh noong 701 BCE. Ang isa pang stela ay nagtatala na nang atakihin ng mga Asiryo ang Herusalem, ang hari ng Kush ay nagmartsa laban kay Sennacherib. Si Shebitku ay sumali sa pagsalungat laban kay Sennacherib at ang isang hukbong Ehipsiyo ay ipinadala sa Palestina na pinamunuan ng kapatid ni Shebitku na si Taharq. Kinumpleto rin ni Shebitku ang pagpapalamuti ng Templo ni Osiris sa Thebes sa kanyang paghahari. Ang Templo ay itinayo sa ilalim ni Osorkon III. Si Shebitku ay namatay noong 690 BCE.

## Mga sanggunian
Kategorya:Ikadalawampu't limang dinastiya ng Ehipto
Otto von Guericke

Si **Otto von Guericke** (ang apelido ay dating binabaybay bilang **Gericke**, ) (20 Nobyembre 1602&nbsp;– 11 Mayo 1686 (kalendaryong Juliano); 30 Nobyembre 1602&nbsp;– 21 Mayo 1686 (kalendaryong Gregoriano)) ay isang Alemang siyentipiko, imbentor, at politiko. Ang mga pangunahin niyang nagawa sa larangan ng agham ay ang pagtatatag ng pisika ng mga paghigop o mga *vacuum* (mga bakyum), ang pagkakatuklas niya ng isang pamamaraang sinusubukan (eksperimental) para sa malinaw na pagpapamalas (demonstrasyon) ng repulsiyong elektrostatiko, at ang kaniyang pagtangkilik o pagsuporta sa katotohanan ng "galaw habang nasa isang layo" at ang "lubos na puwang".

Kategorya:Mga siyentipiko mula sa Alemanya
Kategorya:Mga imbentor mula sa Alemanya
Kategorya:Mga politiko ng Alemanya
Taharqa

Si **Taharqa** ang paraon ng Ikadalawampu't limang Dinastiya ng Ehipto at hari ng Kaharian ng Kush na matatagpuan sa Hilagaang Sudan. Siya ang anak ni Piye na haring Nubian ng Napat na unang sumakop sa Ehipto. Siya rin ang pinsan at kahalili ni Shebitku Ang kanyang paghahari ay mula 690 BCE hanggang 664 BCE. Ang ebidensiya ng mga petsa ng kanyang paghahari ay hinango mula sa Serapeum Stela katalogong bilang 192. Ang stelang ito ay nagtatala na ang torong Apis na ipinanganak at inilagay(ika-4 buwan ng Peret araw 9) sa Taong 26 ni Taharq ay namatay sa Taong 20 ng Psammetichus&nbsp;I (ika-4 na buwan ng Shomu, araw&nbsp;20) na nabuhay ng 21 taon. Ito ay nagbibigay sa paghahari ni Taharqa ng 26 taon at isang praksiyon noong 690-664 BCE. Hayagang isinaad ni Taharqa sa Kawa Stela&nbsp;V, linyang 15 na kanyang hinalinhan si Shebitku sa pahayag na ito: "Aking natanggap ang Korona sa Memphis pagkatapos ang Dumagat (i.e. Shebitku) ay lumipad sa langit".
Ayon sa Bibliya, si Hezekias ng Kaharian ng Juda ay nakipag-alyansa kay "Haring" Taharqa ng Kaharian ng Kush(2 Hari 19:9, Aklat ni Isaias 37:9) nang salakayin ni Sennacherib ang Judah sa ikatlong taon ni Sennacherib noong 701 BCE ngunit si Taharqa ay naging hari lamang noong 690 BCE.

## Mga sanggunian
Kategorya:Ikadalawampu't limang dinastiya ng Ehipto
Kategorya:Mga tauhan sa Lumang Tipan
Digmaan at Kapayapaan

[thumb|Isang kopya ng *War and Peace* ni [Leo Tolstoy.]]
Ang ***War and Peace*** o ***Digmaan at Kapayapaan*** () ay isang bantog na nobelang isinulat ni Leo Tolstoy, isang manunulat na Ruso. Patungkol ito sa apat na mga mag-anak ng mga maharlika sa Rusya noong panahon ng mga digmaan na kinasasangkutan ni Napoleon, at kung paano nila hinarap ang digmaan at ang bawat isa sa kanila.

Inilarawan ni Tolstoy ang *War and Peace* bilang "hindi isang nobela, hindi rin ito kapantay ng isang tula, at mas hindi rin katumbas ng isang salaysay na pangkasaysayan."  Inilalarawan din ng aklat ang buhay sa Rusya noong ika-19 daantaon, at nagsasabi rin ng hinggil sa pansariling ideya ni Tolstoy ukol sa malayang pagpapasya, kasaysayan, at kung paano nailalahad ang mga kaganapan.

## Mga sanggunian 
Kategorya:Mga nobela
Viet Cong

Ang **Viet Cong** ( ), **National Liberation Front** (NLF), o **Pambansang Harapan para sa Pagpapalaya ng Timog Biyetnam**, ay isang organisasyong pampolitika at hukbong katihan ng Timog Biyetnam at Cambodia na lumaban sa mga pamahalaan ng Mga Nagkakaisang Estado (Estados Unidos) at ng Biyetnames ng Katimugan noong ng panahon ng Digmaan sa Biyetnam (1959–1975), at lumitaw bilang nasa nagwawaging panig. Ang pangkat ay mas nakikilala bilang **Vietcong** (*Việt Cộng*) o **V.C.** na pagpapaiksi sa pariralang Ingles na  *"Vietnamese Communist"* (Komunistang Biyetnames). Tinawag ng mga sundalong Amerikano ang mga puwersa ng komunistang Biyetnames bilang **Charlie**, kahit na ang mga ito ay Biyetnames ng Hilaga o Vietcong.

Ang pangkat ay binubuo ng mga tao magmula sa Timog at Hilagang Biyetnam. Ang Vietcong ay gumamit ng pakikipaglabang panggerilya, na kinasasangkutan ng mga pagbobombang pangterorista, mga asasinasyon, at mga pagtatambang. Ang grupo ay higit na nakikilala dahil sa Pagsalakay na Tet (*Tet Offense*), isang paglusob sa maraming mga lungsod ng Timog Biyetnam na isinakatapuran noong Pebrero 1968. Ang pangkat ay malapit na kakampi ng pamahalaan ng Hilagang Biyetnam, na sumakop sa Timog Biyetnam noong 1975.

Ayon sa 'Re-thinking Camelot' (Noam Chomsky 1993) ang panananggalang o paglaban ng NLF, sa isang bahagi, ay ang resulta ng paninindak na ginawa sa kanila ng Timog Biyetnam na sinuportahan at ginabayan ng Estados Unidos, na isinagawa habang ang NLF ay mapayapang naghihintay ng mga halalan na ipinangako ng Kasunduan sa Ginebra noong 1954.

Kategorya:Digmaan sa Biyetnam
Verulamium

Ang **Verulamium** o **Verulanium** ay isang sinaunang bayan sa Britanyang Romano. Natagpuan ito sa timog-kanluran ng makabagong lungsod ng St Albans sa Hertfordshire, Dakilang Britanya. Isang malaking bahagi ng lungsod ng Romano ang nananatiling hindi pa nabubungkal, na sa ngayon ay isa nang lupaing liwasan at pang-agrikultura, bagaman ang kalakihan ay napagtayuan na ng ibang mga gusali o kayarian. Ang sinauang Kalyeng Watling ay lumalagos sa lungsod.

Kategorya:Sinaunang Roma
Kategorya:Kasaysayan ng Hertfordshire
Dr. Watson

Si **John H. Watson**, na nakikilala bilang **Dr. Watson**, ay isang tauhan sa mga kuwento ukol kay Sherlock Holmes na isinulat ni Sir Arthur Conan Doyle. Si Watson ay ang kaibigan ni Sherlock Holmes, na katulong din ni Holmes sa mga gawain at kung minsan ay kasamahan sa bahay, at siya ang tagapagsalaysay na nasa unang panauhan ng lahat maliban na lamang sa apat na mga kuwento na nasa Kanon ni Sherlock Holmes.

## Mga sanggunian
Kategorya:Mga tauhang kathang-isip sa nobela
Kurt Weill

right|thumb|Si Kurt Weill.

Si **Kurt Weill** (ipinanganak sa Dessau noong 2 Marso 1900; namatay sa New York noong 3 Abril 1950), ay isang kumpositor na Aleman na naging isang Amerikano pagdaka. Bagaman tumanggap siya ng pagsasanay bilang isang kumpositor ng musikang klasiko, nagsulat siya ng maraming mga awitin na nasa estilo ng popular at may pagka-*jazz*. Partikular siyang naaalala dahil sa musikang isinulat niya para sa mga dula ng Alemang dramatistang si Bertolt Brecht, pati na rin ang para sa mga musikal na isinulat niya noong nanirahan siya sa New York, Estados Unidos. Nagsulat din siya ng mga simponiya at musikang pangtsamber, natatangi na ang noong panahon ng kaagahan ng kaniyang karera sa larangan ng musika.

## Mga sanggunian
Kategorya:Mga kompositor mula sa Alemanya
Kategorya:Mga kompositor mula sa Estados Unidos
Antonio Vivaldi

thumb|upright|Si Antonio Vivaldi noong 1725.
180px|right|alt=Ang lagda ni Vivaldi.

Si **Antonio Lucio Vivaldi** -  - (4 Marso 1678&nbsp;– 28 Hulyo 1741), na may palayaw na  ("Ang Pulang Pari") dahil sa kaniyang pulang buhok, ay isang Italyanong kompositor ng musikang Baroque, paring Katoliko, at biyolinistang birtuoso, na ipinanganak sa Venice. Kinikilala bilang isa sa pinakamahusay na mga kompositor ng tugtuging Baroque, laganap sa Europa ang kaniyang impluwensiya noong panahon ng kaniyang buhay. Pangunahing nakikilala si Vivaldi dahil sa paglikha ng mga konsiyertong pang-instrumento lamang, natatangi na ang para sa biyolin, pati na mga akdang pangkorong banal at mahigit sa apatnapung mga opera. Ang kaniyang pinakakilalang akda ay ang isang magkakasunud-sunod na mga konsiyertong pambiyolin na tinawag na *Ang Apat ng mga Panahon*. Pinaniniwalaan na siya ang imbentor ng pormang tinatawag na *ritornello*. Bawat isa sa mga konsiyerto o *concerto* ay naglalaran ng isang panahon: Tagsibol, Tag-init, Taglagas, at Taglamig. Napakatanyag niya dahil sa mga kumposisyong na para sa plautang *piccolo*, katulad halimbawa ng *Il gardellino*.

Marami sa kaniyang mga kumposisyon ang isinulat para sa pangkat ng mga manunugtog na pambabae ng *Ospedale della Pietà*, isang tahanan para sa mga batang inulila kung saan naghanapbuhay si Vivaldi magmula 1703 magpahanggang 1715 at mula 1723 hanggang 1740. Nagkaroon din si Vivaldi ng ilang pananagumpay sa pagtatanghal ng kaniyang mga opera sa Venice, Mantua at Vienna. Pagkaraang makatagpo si Emperador Charles VI, lumipat si Vivaldi sa Vienna, na umaasa ng pagkakataas o pag-asenso. Ang Emperador ay namatay pagdaka pagkaraan ng pagdating ni Vivaldi.

Bagaman ang tugtugin ni Vivaldi ay naging katanggap-tanggap ng mga tao noong siya ay nabubuhay, bumaba paglaon ang katanyagan nito hanggang sa naging masigla ang panunumbalik nito noong unang hati ng ika-20 daantaon. Sa ngayon, nakahanay si Vivaldi sa piling ng pinakabantog at malawakang nirerekord na mga kumpositor ng musikang Baroque.

## Mga sanggunian
* Vivaldi - The Four Seasons (Complete)

Kategorya:Mga kompositor mula sa Italya
Kategorya:Mga paring Katoliko mula sa Italya
Kategorya:Mga biyolinista
Kategorya:Mga kompositor ng musikang Baroque
Shabaka

Si **Shabaka** (**Shabataka**) o **Shabaka Neferkare**, 'Maganda ang Kaluluwa ni Re', ay isang paraon na Kushite ng Ikadalawampu't limang Dinastiya ng Ehipto sa pagitan ng 721 BCE-707/706 BCE. Siya ay pinaniniwalaang anak ni King Kashta at Pebatjma bagaman ang isang teksto mula sa panahon ni Taharqa ay maaaring pakahulugan na si Shabaka ay kapatid ni Taharqa at kaya ay anak ni Piye. Ang reynang konsorte ni Shabaka ay si Qalhata ayon sa mga rekord na Asiryo na isang kapatid na babae ni Taharqa. Sina Shabaka at Qalhata ay mga magulang ng Haring Tantami at malamang ay mga magulang rin ni Haring Shebitku. Posibleng si Reyna Tabkenamun ay asawa ni Shabaka. Ang anak ni Shabaka na si Haremakhet ay naging Dakilang Saserdote ni Amun at alam mula sa isang estatwa at isang pragmento ng isang estatwang natagpuan sa Karnak. Ang isang babaeng pinangalanang Mesbat na binanggit sa sarkopago ni Haremakhet ay maaaring ang kanyang ina. Si Shabaka ang ama ng hindi bababa sa dalawa pang mga anak ngunit ang pagkakakilanlan ng kanilang ina ay hindi alam. Si Piankharty ay kalaunang naging asawa ni kanyang kalahating kapatid na lalakeng si Tamtamani. Siya ay pinapakita sa Stelang Panaginip kasama niya. Malamang na pinakasalan rin ni Isetemkheb si Tantamani as well. 
## Mga sanggunian
Kategorya:Ikadalawampu't limang dinastiya ng Ehipto
Yin at yang

Sa pilosopiyang Intsik, ang diwa ng **Yin-Yang** (), na madalas na tinatawag bilang "yin *at* yang", maraming mga likas na kadalawahan (halimbawa na ang babae at lalaki, dilim at liwanag, mababa at mataas, lamig at init, tubig at apoy, atbp.), ay iniisip bilang isang pagpapahayag na pisikal ng diwa ng yin-yang, ay ginagamit upang ilarawan ang tila mga puwersang nagbabaligtaran o nagsasalungatan ay mayroong pagkakaugnayan at magkasalalay o magkatuang sa likas na mundo; at, kung paano paano sila nakapagpapalitaw o nakapagpapabangon ng isa't isa habang nakikipag-ugnayan sila sa kanilang mga sarili. Ang diwa ay nakahimlay sa mga pinagmulan ng maraming mga sangay ng klasikal na mga agham at pilosopiyang Intsik, pati na sa pagiging isang pangunahing gabay sa tradisyunal na panggagamot ng mga Intsik, at isang panggitnang prinsipyo ng iba't ibang mga anyo ng sining ng pakikipaglaban at ehersiyo ng mga Intsik, katulad ng baguazhang, taijiquan (t'ai chi), at qigong (Chi Kung) at ng I Ching.

Ang yin at yang ay talagang mga puwersa o lakas na magkasukat o tumutulong (komplementaryo) sa isa't isa -- hindi naglalabanan -- na nag-uugnayan o nagtutugunan upang makabuo ng isang buo na mas malakas kaysa sa magkahiwalay na bahagi; bilang epekto, ito ay isang masiglang sistema. Ang bawat bagay ay mayroong mga aspekto ng yin at ng yang (halimbawa, ang anino ay hindi maaaring lumitaw kung walang liwanag). Ang kahit na alin sa dalawang pangunahing mga aspekto ay maaaring lumitaw na mas mas malakas sa loob ng isang partikular na bagay, na nakabatay sa saligan ng pagmamasid. Ang konsepto ng yin at yang ay madalas na sinasagisag ng sari-saring mga anyo ng simbolong Taijitu, na marahil ay ang pinaka nakikilalang sagisag sa mga kulturang Kanluranin.

Mayroong persepsiyon (natatangi na sa Kanluraning Mundo) na ang yin at yang ay katumbas ng kasamaan at ng kabutihan. Subalit, sa metapisikang Daoista, ang pagkakaiba ng mabuti at ng masama at iba pang mga paghahatol na dikotomo (paghihiwalay ng dalawang mga bahagi ng isang kabuoan) ay perseptuwal (batay sa pandama) at hindi totoo; kung kaya't ang yin-yang ay isang hindi mahahati o hindi mapaghihiwalay na kabuoan. Samantala, sa etika ng Konpusyanismo naman, pinaka namumukod-tangi na ang pilosopiya ni Dong Zhongshu, (c. ika-2 daantaon BCE), isang sukatang moral o dimensiyong pangmoralidad ang ikinabit sa ideya ng yin-yang.

## Mga sanggunian
Kategorya:Mga kataga sa sining ng pakikipaglaban ng mga Intsik
Kategorya:Pilosopiyang Intsik
Kategorya:Mga talinghaga
Kategorya:Kosmolohiyang Taoista
Kategorya:Mga salita at mga pariralang Intsik
Kategorya:Meditasyon
Kategorya:T'ai chi ch'uan
Kategorya:Dualismo
Kategorya:Tradisyunal na panggagamot ng mga Intsik
Valkyrie

[thumb|right|410px|Ang *Ang Pangangabayo ng mga Balkir* (1909), na iginuhit ni [John Charles Dollman.]]
Ang **Balkir**, na nagiging **Balkiriya** o **Kabalkiran** kapag pangkatan (Ingles: ***Valkyr*** [isang Balkir], ***Valkyrie*** [isang pangkat ng mga Balkir] kapag isahan, na nagiging ***Valkyrs*** [maraming mga Balkir], ***Valkyries*** [pangkat ng mga Balkir] kung maramihan; Kastila: ***Valquiria*** [pangkat]; mula sa Matandang Nordiko: ***Valkyrja***, "Mga Tagapili ng mga Napatay"; Aleman: ***Walküre*** kapag isa lang, na nagiging ***Walküren*** kung marami) ay ang mga diyosang nasa mabababang antas sa mitolohiyang Nordiko. Pinaglilingkuran nila ang punong diyos na si Odin. Ang kanilang takdang gawain ay ang pumili ng kung sino ang mga namatay sa pinaka makabayaning pamamaraan mula sa labanan. Pagkaraan ng pagpili ay dinadala ng Balkiriya ang napili papunta sa Valhalla. Ang napiling ito ay tatawagin na bilang mga einherjar. At isasali sila kay Odin o kaya ay kay Freyja. Makikipaglaban sila sa piling ni Odin sa Ragnarök, ang labanan na nasa dulo ng mundo. Sa Valhalla, ang mga Balkiriya ay maghahain din at mangangalaga ng kapakanan ng nagpipistang mga mandirigma.

Pinaniniwalaan ng sinaunang mga taong Nordiko na ang mga *Valkyr* o ang *Valkyrie* ay sumasakay sa mga dambuhalang mga lobo, at na ang mga ito ay mayroong maiitim na mga pakpak na katumbas ng mga pakpak ng mga uwak; ang dalawang mga hayop na ito ay kapwa naghahakot mula sa mga bangkay na nasa pook ng labanan, na sumasagisag sa kamatayan at pagkawasak. Dahil sa paglaganap ng Kristiyanismo, ang ideya ng isang **Balkiri** ay nabago nang nabago upang maging isang paglalarawang Romantiko ng isang magandang babae.

## Mga sanggunian
Kategorya:Mitolohiyang Nordiko
Tongzhi

Si **Emperador Tongzhi** (Wade-Giles: **Emperador Tung-chih** o '''Emperador T'ung-chih**; 27 Abril 185612 Enero 1875), ipinanganak bilang **Zaichun** (Wade-Giles: **Tsai-chun''') ng angkang Aisin Gioro ng mga Manchu, ay ang ikasampung emperador ng Dinastiya ng Qing, at ang ikawalong emperador ng Qing na namuno sa Tsina. Ang kaniyang paghahari, na magmula 1861 hanggang 1875, na epektibong nagtagal hanggang sa kaniyang pagbibinata, ay malakihang naimpluwensiyahan ng pamumuno ng kaniyang ina na si Inang Emperatris Cixi. Bagaman nagkaroon lamang siya ng kaunting impluwensiya hinggil sa mga gawaing pang-estado, ang mga kaganapan sa kaniyang pagka-emperador ay nagdulot sa tinatawag ng mga manunulat ng kasaysayan bilang "Restorasyong Tongzhi" (Pagpapanumbalik na Tongzhi), isang hindi nagtagumpay na pagtatangka na patibayin at gawing moderno ang Tsina.

Kategorya:Mga emperador mula sa Beijing
Jan van Eyck

Si **Jan van Eyck** (), na nakikilala rin bilang **Jean van Eyck**, **Johannes van Eyck**, o **Johannes de Eyck** (bago sumapit ang *c.* 1395&nbsp;– bago sumapit ang 9 Hulyo 1441) ay isang sinaunang Olandes na pintor sa Bruges. Isinasaalang-alang siya bilang isa sa pinakamahusay na mga mamiminta sa Hilagang Europa noong ika-15 daantaon. Nahalina na siya sa sining magmula noong bata pa lamang at hinikayat sa larangang ito ng kaniyang nakatatandang kapatid na lalaking si Hubert.

## Mga sanggunian
Kategorya:Mga pintor mula sa Olanda
Kategorya:Mga pintor na Flamenco
Valmiki

Si **Valmiki** (Sanskrit: वाल्मीकिः; noong panahon ng Panginoong Rama), na tinatawag din bilang **Maharishi Valmiki**, ay ipinagbubunyi bilang tagapagbalitang makata sa panitikang Sanskrit. Siya ang may-akda ng epikong *Ramayana*, batay sa atribusyon o pagbanggit sa loob ng teksto ng mismong epiko. Ipinagpipitagan siya bilang ang *Adi Kavi,* na may kahulugang *Unang Makata,* dahil sa siya ang nakatuklas ng unang *śloka* o "unang taludtod" (unang berso), na nagtakda ng batayan at humubog sa anyo ng panulaang Sanskrit. Hindi bababa sa ika-1 daantaon AD, ang reputasyon ni Valmiki bilang ama ng klasikal na panulaang Sanskrit ay tila naging maalamat.

## Mga sanggunian
## Bibliyograpiya
*Dallapiccola, Anna. *Dictionary of Hindu Lore and Legend* (ISBN 0-500-51088-1)

Kategorya:Mga santong Hindu
Kategorya:Mitolohiyang Hindu
Kategorya:Mga makata
Hubert van Eyck

thumb|right|Si Hubert van Eyck.

Si **Hubert van Eyck**, na isinusulat din bilang **Huybrecht van Eyck** o **Hubertus van Eyck** (ipinanganak sa Maaseik noong *c.* 1385–90&nbsp;– namatay sa Ghent noong 18 Setyembre 1426) ay isang pintor na Flamenco (Flemish). Siya ang nakatatandang kapatid ni Jan van Eyck, na isa ring pintor.

Kategorya:Mga pintor na Flamenco
Kategorya:Mga pintor mula sa Olanda